Moon shaped little box: Korkokengät täyttä kultaa - Asu eiliseltä
Rentous, mukavuus ja kauniit värit - nämä kolme asiaa löytyi eilisen asustani, josta pidin todella paljon. Aika montaa väriä asuun kuitenkin tuli, kun yhdistin poltetun oranssin hameen kanssa vaaleanpunaisen laukun ja kultaiset korkokengät. Ei kuitenkaan paha yhdistelmä, värit toimivat hyvin tässä asussa.
Kävimme eilen muksun kanssa kaupungilla ja tie vei Instrumentariumille aurinkolasien etsintään kun sain Instrulta lahjakortin blogiyhteistyön kautta. Lapselle löytyi peililinssilliset aurinkolasit ja voi vitsit, miten neljävuotias ilahtui saadessaan uudet aurinkolasit! Aurinkolasit olivatkin hänellä koko loppupäivän silmillä sisätiloissa ja ulkona. Itselleni löytyi kahdet erilaiset aurinkolasit Unofficialilta, merkin muotokieli miellyttää ja minulla onkin ennestään yhdet aurinkolasit tältä merkiltä. Näissä asukuvissa onkin toiset saamistani aurinkolaseista, joiden malli on aika erikoinen, mutta kaunis. Aika samanlaiset kuin nämä Diorin aurinkolasit, joista haaveilen, mutta hintaa on paljon vähemmän. Aurinkolasit löytyivät Joensuun Instrumentariumilta, jossa on aina hyvä palvelu ja mukavaa käydä aurinkolaseja metsästämässä!
Aurinkolasien lisäksi tässä asussa on monta lemppariani Guccin korkokengistä Cobblerinan laukkuun. Nämä korkokengät ovat täyttä kultaa, eilen käveltiin lapsen kanssa yli neljä kilometriä yhteensä eikä tuntunut ollenkaan jaloissa. Olen edelleen yhtä ihastunut näihin kultaisiin sandaaleihin kuin silloin kun näimme nämä kengät Guccin näyteikkunassa Kööpenhaminassa!
Pidin eilen tavallaan vapaan illan - vietimme aikaa perheen kesken ja illalla muokkailin kuvia blogiin luonnoksien hiomisen lisäksi. Tänään onkin tiedossa vähän pidempi työpäivä, huomisesta puhumattakaan. Mutta kuten viimeisestä kuvasta voittekin päätellä, meillä oli hauskaa kuten aina ja ilta oli rentouttava kaikkine tapahtumineen. Aurinkoista viikkoa kaikille!
Salla K 6. kesäkuuta 2017 klo 20.39
Voihan vau mikä valo näissä kuvissa, tykkään! Ja sinä niin kauniina kuten aina :)
Milla // Moon shaped little box 12. kesäkuuta 2017 klo 18.29
Kiitos! <3 Joo, ilta- aurinko on aivan ihana kuvissa ja miten valoisaa oli vielä joskus kahdeksan aikaan illalla! :) Kiitos paljon! <3
Jenni 7. kesäkuuta 2017 klo 0.07
oi miten kesäiseltä siellä jo näyttääkään!! :) hieman eri tunnelmat oli kuvissa, joita sain perjantaina kuhmosta - siellä oli lumi maassa :D ihania muutenkin nämä kuvat, aurinkoisia niin kelin kuin sinunkin puolesta <3 nuo uudet aurinkolasit on todella kauniit!
Milla // Moon shaped little box 12. kesäkuuta 2017 klo 18.31
Joo, nopeasti tuli kesä kun ei enää lunta sadellut päivittäin! :D :) Näin Facessa sen kuvan ja kieltämättä tuli naurahdettua et Kuhmossa oli vielä lunta maassa, vielä sen verran paljon et ei nurmikko pilkistänyt alta... :D Kiitos paljon, nää aurinkolasit ovat kyllä ihanat ja muutenkin tästä asusta pidin todella paljon! ^^
Kata 7. kesäkuuta 2017 klo 7.02
Ihanasti tosiaan sopii tämän asun värit keskenään eikä värejä ole lainkaan liikaa:) Mä en kylläkään onnistu ikinä tällaisissa missä on montaa väriä:D On kyllä niin upeat nuo Guccin kengät, kuten oot sinäkin Milla;)
Milla // Moon shaped little box 12. kesäkuuta 2017 klo 18.32
Mukava kuulla, kiitos Kata! <3 Kokeilemalla löytyy oikeat yhdistelmät, sie käytät kuitenkin tosi rohkeesti värejä. Nuo Guccit ovat kyllä ihanat, tykkään! <3 Ja kiitos samoin! :)
Larissa 12. kesäkuuta 2017 klo 14.41
Näytät tosi hyvältä tässä asussa! Ja ihanan iloisia kuvia :-)
Kiitos Larissa! :) Tää asu oli miunkin mieleen. :) Iloisuus on hyvästä, miusta on kiva miten näissä kuvissa näkyy hyvä fiilis. ^^
MoonLily 12. kesäkuuta 2017 klo 15.06
Ihanan aurinkoisia kuvia! Mä haaveilen reisitatuoinnista, se näyttää niin kivalta lyhyem hameen tai shortisen kanssa. <3
Milla // Moon shaped little box 12. kesäkuuta 2017 klo 18.34
Kiitos! <3 Joo, reisitatuoinnit ovat kyllä upeita. Monia kauniita oon nähnyt, aika monilla on sellaisia reisitatuointeja, missä on tavallaan kehykset kuvan ympärillä, mut myös nää reiden ympäri menevät tatuoinnit ovat ihania. :) Toiselle puolelle lantiolle / yläreiteen tulee vielä yksi kuva, sen jälkeen ei ookkaan enää suunnitelmia ottaa tatuointeja. ^^